Vratio se Željko Sabo: Ponovno je na čelu vukovarskog SDP-a

Zbog dolaska na čelo stranke, predsjednik vukovarskog Foruma mladih SDP-a dao je neopozivu ostavku jer s novoizabranim vodstvom ne može surađivati...

<p>Bivši gradonačelnik Vukovara <strong>Željko Sabo</strong> izabran je za novog predsjednika vukovarskog SDP-a na unutarstranačkim izborima održanim u subotu čime se Sabo <strong>ponovno aktivno vratio u politiku</strong> nakon što je 2015. proveo sedam mjeseci u zatvoru zbog pokušaja podmićivanja nekadašnje vijećnice HDZ-a u Gradskom vijeću Vukovara Marije Budimir.</p><p>Sabo je na unutarstranačkim izborima pobijedio potpredsjednika <strong>vukovarskog SDP-a</strong> i tajnika vukovarsko-srijemske organizacije SDP-a <strong>Darka Buljana</strong> koji mu je bio i jedini protukandidat.</p><p>Zbog ponovnog dolaska Sabe na dužnost predsjednika vukovarskog SDP-a, ostavku na sve funkcije u stranci podnio je predsjednik vukovarskog<strong> Foruma mladih SDP-a Dejan Gemeri</strong> poručivši kako<strong> ne može surađivati s novoizabranim vodstvom</strong>.</p><p>"Budući da ne želim nikakvu suradnju s novim rukovodstvom ni dana nakon što je izabrano,<strong> podnosim neopozivu ostavku</strong> na sve funkcije unutar SDP-a Vukovar, pa tako i na mjesto predsjednika Foruma mladih SDP-a Vukovar", izvijestio je Gemeri.</p><p>Na mjestu predsjednika vukovarskog SDP-a <strong>Sabo je zamijenio Gorana Bošnjaka</strong>.</p>